আজি ২৪ অক্টোবৰত কেন্দ্ৰীয় কেবিনেটে চাংসাৰিকে ধৰি এইমছৰ ৬টা শাখাত সঞ্চালকৰ পদ সৃষ্টিত অনুমোদন জনাইছে। চিকিৎসা প্ৰতিষ্ঠানখনৰ সঞ্চালকৰ আৰম্ভণীৰ দৰমহা হ'ব ২ লাখ টকাতকৈও অধিক। দিল্লীস্থিত সৰ্বভাৰতীয় চিকিৎসা বিজ্ঞান প্ৰতিষ্ঠানখনৰ অসমৰ চাংসাৰি, উত্তৰ প্ৰদেশৰ ৰাইবেৰেলি আৰু গোৰখপুৰ, পাঞ্জাবৰ ভাটিণ্ডা, হিমাচল প্ৰদেশৰ বিলাসপুৰ আৰু ঝাৰখণ্ডৰ দেৱঘৰ (Deoghar) এই ৬টা শাখাত সঞ্চালক পদৰ সৃষ্টি কৰা হ'ব।
প্ৰধান মন্ত্ৰী নৰেন্দ্ৰ মোদীৰ নেতৃত্বাধীন কেন্দ্ৰীয় কেবিনেটত এনপিএ সহ এগৰাকী সঞ্চালকৰ প্ৰাথমিক দৰমহা ২,২৫,০০০ (স্থিৰ) ধাৰ্য কৰি উক্ত পদৱীকেইটা সৃষ্টিত অনুমোদন জনোৱা হৈছে। কেবিনেটত সঞ্চালকসকলৰ মুঠ দৰমহা ২,৩৭,৫০০ টকাৰ অধিক নকৰাৰ সিদ্ধান্ত গ্ৰহণ কৰা হৈছে।
সঞ্চালকগৰাকী প্ৰতিষ্ঠানটোৰ মুখ্য কাৰ্যবাহী বিষয়া হ'ব আৰু প্ৰতিষ্ঠানটোৰ সামগ্ৰিক প্ৰশাসনৰ দায়িত্ব তেওঁৰ ওপৰত ন্যস্ত থাকিব। সঞ্চালকগৰাকীয়ে বিষয়া আৰু কৰ্মচাৰীসকলৰ কৰ্তব্য আবণ্টন কৰিব।
উল্লেখ্য যে প্ৰধান মন্ত্ৰী নৰেন্দ্ৰ মোদীয়ে ২০১৭ চনত দিল্লীস্থিত সৰ্বভাৰতীয় চিকিৎসা প্ৰতিষ্ঠান - 'এইমছ'ৰ চাংসাৰি শাখাটোৰ আধাৰশিলা স্থাপন কৰিছিল।
১,১২৩ কোটি টকা ব্যয়সাপেক্ষে প্ৰধান মন্ত্ৰী স্বাস্থ্য সুৰক্ষা যোজনাৰ অন্তৰ্গত নিৰ্মাণ হ'বলগীয়া এইমছৰ এই শাখাটো পৰৱৰ্তী ৪ বছৰৰ ভিতৰত সম্পূৰ্ণ কৰা হ'ব।
ইয়াতে ৭৫০খন বিচনা, বাৰ্ষিক ১০০গৰাকী চিকিৎসা বিজ্ঞান আৰু শৈল্য চিকিৎসাৰ স্নাতক ছাত্ৰ আৰু ৬০ গৰাকী নাৰ্ছ শিক্ষাৰ্থীৰ বাবে আসন, ২২টা ছুপাৰ স্পেচিয়েলিটী বিভাগ আৰু ১৬টা অস্ত্ৰোপচাৰ কক্ষ থাকিব।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
